armvectores/hy_wikipedia_2023 huggingface dataset:
Արման Միքայելյան

Արման Ալբերտի Միքայելյան (նոյեմբերի 25, 1996(1996-11-25), Երևան, Հայաստան), հայ շախմատիստ, գրոսմայստեր (2017)։


== Կենսագրություն ==
Արման Միքայելյանը ծնվել է Երևան քաղաքում։ Երբ հինգ տարեկան էր, տատիկը նրան սովորեցրել է շախմատ խաղալ։ Արմանը սկսել է հաճախել շախմատի դպրոց, որտեղ նրան մարզել է Աշխեն Սանոյանը։ Հետագայում մոտ 8 տարի նրա մարզիչն է եղել Վլադիմիր Հայրապետյանը։ Դրան զուգահեռ Արմանի հետ աշխատել են նաև գրոսմայստերներ Վլադիմիր Հակոբյանը և Տիգրան Լևոնի Պետրոսյանը։ Այժմ Արմանը պաշտոնական մարզիչ չունի, նա երբեմն խորհրդակցում է իր նախկին մարզիչ Վլադիմիր Հայրապետյանի հետ։
Արման Միքայելյանը միջնակարգ կրթություն է ստացել նախ Աղասի Խանջյանի անվան թիվ 53 միջնակարգ դպրոցում, ապա թիվ 2 ավագ դպրոցում։ Այնուհետև կրթությունը շարունակել է Ֆիզիկական կուլտուրայի հայկական պետական ինստիտուտում։


== Կարիերա ==
Արման Միքայելյանը միջազգային վարպետի կոչմանն արժանացել է 18 տարեկանում՝ 2015 թվականի ապրիլին Չինաստանի Չենդու քաղաքում կայացած ՖԻԴԵ-ի նախագահական նիստում։ Երկու տարի անց՝ 2017 թվականին, Թուրքիայի Անթալիա նահանգի Գյոյնուք ավանում կայացած ՖԻԴԵ-ի 88-րդ կոնգրեսում նրան շնորհվել է գրոսմայստերի կոչում։


=== Նվաճումներ ===
Արմանի խաղացած լավագույն պարտիաներից մասնագետները նշում են 2017 թվականի Եվրոպայի անհատական առաջնությունում (Մինսկ, Բելառուս) չեխ Դավիդ Նավարայի հետ կայացած նրա պարտիան, որում, ունենալով մեծ առավելություն, Արմանը վրիպեց և, ի վերջո, պարտվեց՝ զրկվելով մրցանակակիր դառնալու հնարավորությունից։


== Վարկանիշի փոփոխության գրաֆիկ ==


== Նախասիրություններ ==
Արմանի սիրելի զբաղմունքներն են երաժշտություն լսելը, կինոնկարներ դիտելը, ընթերցանությունը։ Շախմատից բացի սիրում է սեղանի թենիս։


== Ծանոթագրություններ ==


== Աղբյուրներ ==
Արման Միքայելյանի անձնական քարտը ՖԻԴԵ-ի կայքում (անգլ.)
Էրեց-Իսրայել թանգարան

Էրեց-Իսրայել թանգարան (անգլ.՝ Eretz Israel Museum, եբրայերեն՝ מוזיאון ארץ ישראל‎), պատմական և հնագիտական թանգարան, որը գտնվում է Թել Ավիվի Ռամաթ-Ավիվ շրջանում։ 1953 թվականին բացված Էրեց-Իսրայել թանգարանը ունի թեմատիկ ցուցադրությունների հնագիտական, մարդաբանական և պատմական մեծ հավաքածու, որտեղ ընդգրկված են պղնձից, ապակուց, կերամիկայից պատրաստված առարկաներ, մետաղադրամներ և այլ իրեր։ Թանգարանը ունի նաև պլանետարիում։

«Մարդը և նրա աշխատանքը» տաղավարում ցուցադրվում են մանածագործության հին նմուշներ, հացահատիկ աղալու և հաց թխելու պարագաներ, ոսկերչական զարդեր ու կավե ամաններ։ Թանգարանում կարելի է գտնել հնագիտական պեղումների ընթացքում հայտնաբերված 12 տարբեր մշակութային շերտերի գտածոներ, որոնք վերաբերվում են մ.թ.ա. 11-րդ դարում կառուցված Թել Կասիլի քաղաքին։  


== Նեհուշտան տաղավար ==
Տաղավարում այցելուները հայտնվում են էնեոլիթի և բրոնզե դարի վերջի ոճով վերակառուցված քարանձավում, որտեղ ցուցադրվում են այդ ժամանակաշրջանի տարբեր գործիքներ, քարե մուրճեր, կայծաքարե դանակներ և պղնձե դուրեր։   
Ցուցադրություններում ներկայացված են չորս մետաղաձուլական վառարաններ.  

Էնեոլիթի դարաշրջանի թասաձև վառարան (մ.թ.ա. 4-րդ հազարամյակ)
Բրոնզե դարի վերջի ուռուցիկ վառարան (մ.թ.ա. 14-13-րդ դարեր)
Բրոնզե դարի վերջի իսկական վառարան (մ.թ.ա. 12-րդ դար)
Երկաթե դարի հանքարանային վառարան (մ.թ.ա. 10-րդ դար)Մ.թ.ա. XIII դարի ապակեհալման վառարանի մնացորդներ են հայտնաբերվել Ակկոյից հյուսիս գտնվող խաչակիրների ամրոցում։


== Մադիանիտի տաճարի տաղավար ==
Մ.թ.ա. 14-րդ դարում եգիպտացի փարավոնները արշավախումբ են ուղարկում Թիմնայի հովիտ հանքաքար արդյունահանելու նպատակով։ Մադիանյան երկրի փորձառու դարբինների հետ միասին նրանք Թիմնայից արդյունահանում էին պղինձ մինչև մ.թ.ա. XI դարի վերջը։ Այս տաղավարում է գտնվում Մադիանիտի տաճարի մանրակերտը։ Հատուկ հետաքրքրություն է ներկայացնում տաճարում հայտնաբերված ոսկեջրած գլխով պղնձե օձը, որը հավանաբար համարվում է բիբլիական Նեհուշտանի «անպարկեշտ առարկաներից» մեկը։   


== Ապակու տաղավար ==
Այս տաղավարում ցուցադրվում են հին ապակե անոթներ։ Ցուցահանդեսը բաղկացած է երեք բաժիններից, որտեղ ներկայացվում են ապակու արտադրության պատմության երեք փուլերը` մինչև փչովի ապակու արտադրության դարաշրջան (ուշ բրոնզե դարից մինչև Հելլենիստական ժամանակաշրջան մ.թ.ա. 15-րդ-1-ին դարեր), հռոմեական և բյուզանդական ժամանակաշրջանի փչովի ապակու արտադրության դարաշրջան (մ.թ. 1-12-րդ դարեր) և փչովի ապակու արտադրության Իսլամական ժամանակաշրջան (մ. թ. 7-15-րդ դարեր)։ Ցուցադրությունում ներկայացված էին երկու հազվագյուտ անոթներ, բարակ կոտոշ երկու անցքերով գինու համար, որը հայտնի է հունարեն «ռիտոն» անվանումով և «Էննիոնի կապույտ կուժը»  պատրաստողի ստորագրությամբ, որն ապրել է մեր թվարկության I դարի  առաջին կեսին։


== Ֆիլատելիստական տաղավար ==

Տաղավարը  նվիրված է Էրեց-Իսրայել պետության փոստային ծառայության պատմությանը, սկսած 19-րդ դարի կեսերից մինչև 1948 թվականը` պետության հիմնադրումը։ Ցուցադրությունում ներկայացված են ծրարներ, նամակներ, լուսանկարներ, պլակատներ, փոստարկղեր, հեռախոսներ և 1949 թվականի փոստային բեռնատար։ Մշտապես գործող ֆիլատելիստական ցուցահանդեսում ներկայացվում են արժեքավոր և հազվագյուտ դրոշմանիշեր։


== Ծանոթագրություններ ==


== Արտաքին հղումներ ==
Պաշտոնական կայք
Էրեց-Իսրայել թանգարանի մասին ilMuseums.com կայքում Archived 2007-08-14 at the Wayback Machine.
Քենետ Վիլսոն

Քենետ Գեդես Վիլսոն, Քենետ Ուիլսոն (անգլ.՝ Kenneth Geddes Wilson, հունիսի 8, 1936(1936-06-08)[…], Ուոլթեմ, Միդլսեքս շրջան, Մասաչուսեթս, ԱՄՆ - հունիսի 15, 2013(2013-06-15)[…], Սակո, Յորք շրջան, Մեն, ԱՄՆ), ամերիկացի ֆիզիկոս։


== Կենսագրություն ==
Ավարտել է Կալիֆոռնիայի տեխնոլոգիական ինստիտուտը։ 1971 թ.-ից՝ Կոռնելի համալսարանի պրոֆեսոր։ 
Հիմնական աշխատանքները վերաբերում են կրիտիկական երևույթների տեսությանը։ Մշակել է այդ երևույթների արդյունավետ նկարագրման քանակական տեսական սխեմա։ Վիլսոնի ձևակերպած մոտեցման որակական կողմը, այսպես կոչված, ռեկուրսիաների մեթոդն է, որը հանգում է միևնույն գործողության (ռեկուրսիայի) բազմակի կրկնությանը։ Զգալի ավանդ է ներդրել նաև տարրական մասնիկների տեսության զարգացման գործում։ Առաջարկել է քվարկների միջև գործող հեռահար ուժերի «լարային» մեխանիզմը։ Նոբելյան մրցանակ (1982)։


== Ծանոթագրություններ ==
Գինի (այլ կիրառումներ)

Գինի, կարող է վերաբերել՝

Գինի - ալկոհոլային ըմպելիք
Գինի - գետ Հայկական լեռնաշխարհում, Տիգրիսի ավազանում, նրա ձախակոմյան վտակներից մեկը
Դեյվիդաս Շեմբերաս

Դեյվիդաս Շեմբերաս (լիտ.՝ Deividas Šemberas, օգոստոսի 2, 1978(1978-08-02), Վիլնյուս, Լիտվական ԽՍՀ, ԽՍՀՄ), լիտվացի ֆուտբոլիստ, հանդես է եկել պաշտպանի և կիսապաշտպանի դիրքում։ Ռուսաստանի առաջնությունում ամենաշատ խաղերն անցկացրած օտարերկրացին (369 հանդիպում)։


== Կենսագրություն ==
Շեմբերասը «Ժալգիրիս» ակումբի սան է։ 1995-1997 թվականներին հանդես է եկել «Ժալգիրիս Վոլմետա» ակումբում։ 1997 թվականին տեղափոխվել է «Ժալգիրիսի» հիմնական թիմ, որի կազմում անցկացրել է 27 հանդիպում և խփել 3 գոլ։ 1998 թվականին պայմանագիր է կնքել Մոսկվայի «Դինամոյի» հետ, որի կազմում անցկացրած երեք տարիների ընթացքում մասնակցել է Ռուսաստանի առաջնության 88 խաղի և խփել երկու գոլ։ 2002 թվականին Շեմբերասն իր ակումբակից Ռոլան Գուսևի հետ միասին պայմանագիր է կնքել Մոսկվայի ԲԿՄԱ-ի հետ։ Նոր թիմում իր նորամուտը կատարել է 2002 թվականի մարտի 9-ին՝ «Տորպեդո ԶԻԼ» ակումբի հետ հանդիպման ժամանակ խաղադաշտ դուրս գալով թիմի հիմնական կազմում։ Բանակայինների կազմում Դեյվիդասը դարձել է Ռուսաստանի եռակի չեմպիոն, վեց անգամ նվաճել Ռուսաստանի գավաթը և դարձել ՈՒԵՖԱ գավաթակիր։ ԲԿՄԱ-ի պաշտոնական խաղերում իր առաջին գոլը Շեմբերասը խփել է Ռուսաստանի Սուպերգավաթի խաղարկության՝ Կազանի «Ռուբին» ակումբի դեմ խաղում։ 2009 թվականի հուլիսի 26-ին դարձել է գոլի հեղինակ՝ Ռուսաստանի առաջնության 15-րդ տուրի՝ Մոսկվայի «Սպարտակի» դեմ խաղում։ Նաև Շեմբերասը ճանաչվել է Ռուսաստանի առաջնության լավագույն պաշտպան։ ԲԿՄԱ-ի կազմում խաղալիս 63 անգամ նախազգուշացվել է դեղին քարտով և յոթ անգամ հեռացվել դաշտից։
2012 թվականի հուլիսի 13-ին երկամյա պայմանագիր է կնքել «Ալանիայի» հետ։
Վալերի ԳԱզզաևի գլխավորությամբ խաղացել է երեք թիմերում («Դինամո», ԲԿՄԱ և «Ալանիա»)։
2014 թվականի փետրվարի 24-ին պայմանագիր է կնքել «Ժալգիրիսի» հետ, եղել է թիմի ավագ։ 2014 թվականին ճանաչվել է Լիտվայի առաջնության լավագույն ֆուտբոլիստ։
2015 թվականի նոյեմբերի 28-ին անցկացրել է իր վերջին խաղն ու ավարտել ֆուտբոլիստի կարիերան։ 2015 թվականի դեկտեմբերի 3-ին ընտրվել է Լիտվայի ֆուտբոլային ակումբների ասոցիացիայի (Ա լիգայի, A lygos klubų asociacija) նախագահ և ղեկավարության անդամ։


== Ձեռքբերումներ ==
 «ԲԿՄԱ»

Ռուսաստանի չեմպիոն (3) – 2003, 2005, 2006
Ռուսաստանի գավաթակիր (6) – 2001/02, 2004/05, 2005/06, 2007/08, 2008/09, 2010/11
Ռուսաստանի սուպերգավաթակիր (4) – 2004, 2006, 2007, 2009
ՈՒԵՖԱ գավաթի դափնեկիր – 2004/05 «Ժալգիրիս»

Լիտվայի չեմպիոն (2) – 2014, 2015
Լիտվայի գավաթակիր (3) – 1996/97, 2013/14, 2014/15ԱնհատականԼիտվայի լավագույն ֆուտբոլիստ – 2005


== Ակումբային վիճակագրություն ==


== Ծանոթագրություններ ==


== Արտաքին հղումներ ==
Շեմբերասի էջը «Ժալգիրիսի» պաշտոնական կայքում(լիտվ.)
Շեմբերասի էջը «Ալանիայի» պաշտոնական կայքում
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Ֆուտբոլիստի էջը FootballFacts.ru կայքում
Յիետագուսե (գյուղ, Կադռինա շրջան)

Անվան այլ կիրառումների համար տե՛ս՝ ՅիետագուսեՅիետագուսե (էստ․՝ Jõetaguse), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վաինուպեա

Վաինուպեա (էստ․՝ Vainupea), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուխալովկա (գյուղ, Զենկովի շրջան)

Բուխալովկա (ուկրաիներեն՝ Бухалівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Բուխալովկա գյուղում բնակվում էր 38 մարդ։ Բնակավայրը զբաղեցնում է 1139 կմ² տարածք։ Բնակչության խտությունը կազմում էր 33,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Ռոք Սենտ Մարգերիտ

Լա Ռոք Սենտ Մարգերիտ (ֆր.՝ La Roque-Sainte-Marguerite), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 198 մարդ, բնակչության խտությունը` 4.01 մարդ/կմ²։ Բնակավայրը զբաղեցնում է 49.4 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 155 կմ արևելք, Ռոդեզ քաղաքից` 60 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 134 աշխատունակ (15-64 տարեկան)  բնակիչ, որոնցից ակտիվ էին 99-ը, իսկ ոչ ակտիվները` 35։ Ակտիվության ցուցանիշը կազմում է 73,9 %։ 99 աշխատունակ մարդկանցից աշխատել է 88 անձ (46 տղամարդ և 42 կին)։ Գործազուրկ են եղել 11 անձ (4 տղամարդ և 7 կին)։ 35 անաշխատունակներից 7-ը եղել են աշակերտներ կամ ուսանողներ, 19-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պապոշվիլեբի (Շուախևի շրջան)

Պապոշվիլեբի (վրաց.՝ პაპოშვილები), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 86 մարդ։


== Ծանոթագրություններ ==
Մագզի Բոգզ

Թայրոն Քուրտիս (Մագզի) Բոգզ (անգլ.` Tyrone Curtis "Muggsy" Bogues, ծնվ.` հունվարի 9, 1965), ամերիկացի նախկին բասկետբոլիստ, խաղարկող։ Ներկա պահին հանդիսանում է «Յունայթեդ ֆեյթ» քրիստոնեական ակադեմիայի բասկետբոլային հավաքականի մարզիչը։
Մասնագիտական կարիերայի ընթացքում հանդես է եկել Միացյալ Նահանգների բասկետբոլի լիգայի (USBL) «Ռոդ Այլենդ Գալս» և Բասկետբոլի ազգային ասոցիացիայի (NBA) «Վաշինգտոն Բալեթս», «Շառլոթ Հորնեթս», «Գոլդեն սթեյթ Ուորիորս» և «Տորոնտո Ռեպտորս» ակումբներում։ Առավել նշանակալի մարզական կարիերա է ունեցել «Շառլոթ Հորնեթս» ակումբում։
Մարզական կարիերայից հեռանալուց հետո ստանձնել է Կանանց բասկետբոլի ազգային ասոցիացիայի (WNBA) «Շառլոթ Սթինգ» ակումբի գլխավոր մարզչի պաշտոնը։
Ունենալով 160 սմ հասակ` Բոգզը համարվում է Բասկետբոլի ազգային ասոցիացիայում երբևէ ելույթ ունեցած ամենակարճահասակ բասկետբոլիստը։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տե՛ս նաև ==
Ամենակարճահասակ մարդկանց ցանկ


== Ծանոթագրություններ ==


== Արտաքին հղումներ ==
Էջը ESPN.com կայքում
Էջը Բասկետբոլ-ռեֆերենսում
Ժակ Վեբեր

Ժակ Վեբեր (ֆր.՝ Jacques Weber, օգոստոսի 23, 1949(1949-08-23)[…], Փարիզ), ֆրանսիացի դերասան, ռեժիսոր, սցենարիստ։


== Կենսագրություն ==


=== Վաղ տարիներ ===
Ժակ Վեբերը ծնվել է շվեյցարական ծագում ունեցող Կոմեդի Ֆրանսեզ թատրոնի դերասանների ընտանիքում։ Մանկուց սիրել է թատրոնը, հատկապես դասական բեմադրությունները։ Սովորել է Փարիզում, Դրամատիկական արվեստի ազգային կոնսերվատորիայում։ 16 տարեկան հասակում, 1966 թվականին ընդունվել է Ազգային կոնսերվատորիա՝ Ռոբեր Մանուելի դասարան, 3 տարի հետո ավարտել է գերազանցությամբ։ Ստանալով Կոմեդի Ֆրանսեզում աշխատելու առաջարկ՝ Ժակ Վեբերը միանում է Ռոբեր Օսեինի ղեկավարության տակ գտնվող դերասանական խմբին Ռեյմսում։ Հետո սկսվում է նրա ՝ դերասանի և ռեժիսորի կարիերան։


=== Ընտանիք ===
1970 թվականից ամուսնացած է Քրիստինա Վեբերի հետ, ունեն երեք երեխա՝ աղջիկը՝ Կիմ, որդիները՝ Սթենլի և Թոմի։ Վերջինս սկսնակ ռեժիսոր է։


=== Թատրոն ===
Ժակ Վեբերը տարբեր թատրոններում խաղացել է պիեսների գլխավոր դերերը Ռասին, Ժան Բատիստ, Էդմոն Ռոստան, Լաբիշ Էժեն, Ուիլյամ Շեքսպիր, Ուիլյամ Գիբսոն, Ժան Պոլ Սարտր և այլ դրամատուրգեր։ Թատրոնի լավագույն դերերից մեկը եղել է Սիրանոյի դերը Էդմոն Ռոստանի պիեսում, որը խաղացել է ավելի քան 200 անգամ։


=== Կինո և հեռուստաընկերություն ===
Ժակ Վեբերը ժամանակ առ ժամանակ նկարահանվում է գլխավոր դերերում 1970 թվականից սկսած, ինչպես նաև երկրորդ պլանում, դրվագներում։ Դերասանի առաջին աշխատանքը կինոյում եղել է 1972 թվականին, երբ խաղացել է սուր քաղաքական դրամայում Ուգո ուրուգվայցի ակտիվիստի դերը, և որի ռեժիսորը եղել է Կոստա Գավրասը։ Ընդունել է հայտնի ռեժիսորների ֆիլմերում նկարահանվելու առաջարկները,որոնց թվին է պատկանում 1973 թվականին Ֆրանսուա Տրյուֆի «Փակ ցուցադրություն» ֆիլմը։ 1984 թվականին խաղացել է նկարչի դեր՝ Ժոսլին Սաաբի «Կանգնած կյանք» և Ֆիլիպ Լաբրոյի «Աջ ափ, ձախ ափ» ֆիլմերում։


== Ծանոթագրություններ ==


== Արտաքին հղումներ ==
Ժակ Վեբերը ՝ IMDb
www.worldcat.org
Ժակ Վեբերը ՝ BiFi
Ժակ Վեբերը ՝ CITWF Archived 2016-03-06 at the Wayback Machine.
Ժակ Վեբերը հետևյալ կայքում՝ cinema-francais.fr
Ժակ Վեբերը հետևյալ կայքում՝  «Кино Франции» Archived 2016-03-04 at the Wayback Machine.
Ժակ Վեբերը հետևյալ կայքում  «Base de données de films français avec images»
Դե ստիլ

Դե ստիլ (հոլ.՝ De Stijl), 1917 թվականին Լեյդեն քաղաքում ձևավորված նկարիչների խումբ։ Նկարչական այս ուղղությունը հաճախ անվանվում է նեոպլասիցիզմ։


== Ստեղծման առանձնահատկություններ ==

Հիմնադիրների շարքերում են Թեո վան Դուսբուրգը, Պիտ Մոնդրիանը, Բարտ վան դեր Լեկը, ճարտարապետներ Յակոբս Յոհաննես Աուդը, Յան Ուիլսը և Ռոբերտ վան դը Հոֆը, քանդակագործ Ջորջ Վանտոնգերլոն և պոետ Անտոնի Կոկը։ Ավելի ուշ նրանց միացան Ջինո Սևերինին, Ջան Արպը, Հերիթ Ռիթվելդը, Էլ Լիսիցկին, Ֆրիդրիխ Ֆորդեմբերգ֊Հիլդևարտը, Ղազար Դոմելա Նյուվենհեյսը և Կոնստանտին Բրանկուզին։
1917֊1931 թվականներին խումբը տպագրեց Դե ստիլ թերոը, որում նրանք հրապարակում էին նրանց էսթետիկ ծրագիրը։ Նրանց գլխավոր առանձնահատկությունը արվեստի ռադիկալ թարմացումն էր հիմքից՝ մարդկանց ներքուստ փոխելու ճանապարհով։ Նրանք ասում էին, որ նկարիչը չպետք է աշխատի իր աշխատասենյակում փակված ու որպես տեխնիկական մասնագետ չպետք է քննադատի իր ժամանակակից հասարակական և տնտեսական հարցերը։ Նկարչական աշխատանքները պետք է ունենան ռացիոնալ֊ուտիլիտարիստական շեշտ, պետք է լինեն խոհեմ, հասկանալի և էներգետիկ։
Սա ստեղծելու համար նկարների հիմնական տարրերը հանդիսանում էին սուր ծայրերը և 3 գույներ՝ կարմիր, դեղին և կապույտ, իսկ հավելյալ գույներ էին հանդիսանում սևը և սպիտակը ։

		
		
Ճարտարապետության և դիզայնի մեջ այս սկզբունքները կիրառելով՝ բացահայտվեց հասարակական֊գործառական մի կանոն․ կառուցումը արտահայտվում էր պատկերով, որը կարծես բարձրանում է գետնի տակից։ Դե ստիլ շարժման էսթետիկ և փիլիսոփայական պուրիզմը մեծ ազդեցություն թողեց 20-րդ դարի ճարտարապետության վրա, սկզբում բաուհաուզի միջոցով, որ Թեո վան Դեսբուրգը քարոզում էր 1921֊1923 թվականներին։ Այն շատ վառ կերպով հայտնվում էր Վոլտեր Գրոպիուսի, Միս վան դեր Ռոեի, Լե Կորբուզիեի, Էրիկ Մենդելսոնի, Բրունո Տաուտի աշխատանքներում։


== Տես նաև ==
Աբստրակցիոնիզմ
Կոնստրուկտիվիզմ


== Ծանոթագրություններ ==
Մինգրելսկայա

Մինգրելսկայա (ռուս.՝ Мингрельская), ստանիցա Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտաշես Մկրտչյան

Արտաշես Միքայելի Մկրտչյան (1967 մարտի 19, Կիրով, Շուշիի շրջան - 1991 մարտի 25), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1967 թվականի մարտի 19-ին Շուշիի շրջանի Կիրով (այժմ՝ Հինշեն) գյուղում։
Ավարտել է տեղի միջնակարգ դպրոցը։ Ծառայել է Խորհրդային բանակի շարքերում։ Զորացրվելուց հետո աշխատել է գյուղում։ Արցախյան շարժման ակտիվ մասնակիցներից էր։
1991 թվականի մայիսի 15-ին, մեծ եղբոր՝ Առնոյի հետ գերվել է ադրբեջանցիների կողմից։ 1992 թվականի սեպտեմբերի 18-ին ազատ է արձակվել։ Ծառայել է Շուշիի գնդում։ Ուներ ավագ լեյտենանտի զինվորական կոչում։ Զոհվել է 1996 թվականի հունվարի 7-ին, ավտովթարի հետևանքով, զինվորական պարտականությունները կատարելու ժամանակ։ Հետմահու պարգևատրվել է «Շուշիի ազատագրման համար» մեդալով։ Ամուսնացած էր, ունի մեկ դուստր։ Հանգչում է Շուշիի շրջանի Հին Շեն գյուղի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Շայրաթ ավիաբազայի ռմբակոծություն

Շայրաթ ավիաբազայի ռմբակոծություն, Տոմահավկ թևավոր հրթիռներով սիրիական Շայրաթ ավիավաբազայի 2017 թվականի ապրիլի 7-ի ռմբակոծություն է։ Ռմբակոծության հրամանը տվել է ԱՄՆ նախագահ Դոնալդ Թրամփը։
ԱՄՆ-ը ապրիլի 7-ի լույս առավոտյան 59 թևավոր հրթիռ է արձակել Հոմս նահանգում գտնվող ռազմաբազայի ուղղությամբ։ Ըստ ամերիկյան իշխանությունների կարծիքի օրեր առաջ քիմիական նյութի կիրառմամբ հարձակում էր կատարվել Իդլիբ նահանգում։ ԱՄՆ նախագահ Դոնալդ Թրամփը, մեկնաբանելով Սիրիայի տարածքում իրականացված հրթիռային հարձակումը, նշել է՝

Ռմբակոծության արդյունքում Սիրիայի օդային ռազմական ուժերի 9-10 ինքնաթիռ է ոչնչացվել։ Թռիչքուղին չի վնասվել, ինքնաթիռների մի մասը նույնպես մնացել են անվնաս։ Ըստ սիրիական կառավարական տեղեկատվական SANA կազմակերպության՝ ռնբակոծությանը զոհ են դարձել ինը խաղաղ բնակիչ, որոնց թվում չորս երեխա։ Վիրավորվել են առնվազն յոթ մարդ։


== Ծանոթագրություններ ==
Գերայի գրադարան

Գերայի քաղաքային և շրջանային գրադարան (գերմ.՝ Stadt- und Regionalbibliothek Gera),  1920 թվականին Գերա քաղաքում հիմնադրված հանրային գրադարան, որը 1985 թվականից սկսած կրում է Ալեքսանդր Պուշկինի անունը։


== Պատմություն և նկարագիր ==
Գերայի քաղաքային և շրջանային գրադարանը հիմնադրվել է 1920 թվականի հոկտեմբերի 20-ին Լայպցիգից գաղթած Գուստավ Հենինգի (1868-1948) նախաձեռնությամբ։ Այն դարձել է մի քանի քաղաքային գրքային հավաքածուների հավաքատեղի, որոնք ստեղծվել են միայն 19-րդ դարում, քանի որ 1780 թվականի սեպտեմբերի 18-ի մեծ հրդեհի ժամանակ քաղաքի գրեթե բոլոր գրքերը (շուրջ 100․000 հատոր) ոչնչացել են։ Սկզբնական ֆոնդը հիմնականում կազմված էր կազմալուծված Գերայի կենտրոնական աշխատանքային գրադարանի, Արհմիության կենտրոնական գրադարանի և երեք բուրժուական հանրային գրադարանների մասերից։ Այս ամենին աստիճանաբար ավելացվել է նաև դպրոցական գրադարանների և տեղական ընթերցանության ակումբների ոչ մեծ քանակությամբ գրքերը։ Ավելի ուշ ֆոնդը համալրվել է 1867 թվականին ստեղծված «Ratsbibliothek» հավաքածուով։ 1923 թվականին գրադարանը հավասարեցվել է այլ ազգային գրադարաններին և վերանվանվել է Գերայի տյուրինգյան պետական գրադարան։ Գերմանիայի դեմոկրատական հանրապետության ժամանակաշրջանում՝ 1976 թվականին, այն կրկին ստացել է հանրային գրադարանի կարգավիճակ, իսկ 1985 թվականից սկսել է կրել Պուշկինի անունը։ 1986 թվականին նրա հավաքածուն կազմում էր 375 480 մատենագիտական միավոր։


== Տես նաև ==
Իզերլոնի գրադարան


== Ծանոթագրություններ ==


== Գրականություն ==
Marwinski, Felicitas: Die «Blätter der Volkshochschule Thüringen», ein Nachspiel zum «Bibliothekar». In: Der Bibliothekar 38 (1984) Heft 5, S. 208—218.
Embersmann, Hans: Die Freie Öffentliche Landesbücherei Gera von ihrer Gründung im Jahre 1920 bis 1933 und die Geschichte ihrer historischen Vorläufer: zur Geschichte der WAB Gera. Berlin 1986 [Diss. Humboldt-Universität].
Meyfarth, Brunhilde: Geschichte der Wissenschaftlichen Allgemeinbibliothek Gera 1920 bis 1990: erarbeitet als Festvortrag zum 70jährigen Jubiläum am 20. Oktober 1990.


== Արտաքին հղումներ ==
Jutta Kloss, Felicitas Marwinski (1993-09)։ «Stadt- und Regionalbibliothek «A. S. Puschkin»»։ fabian.sub.uni-goettingen.de (գերմաներեն)։ SUB Göttingen[de]։ Վերցված է 2018-11-11
Ժողովածու (2120)

Ժողովածու 2120, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2120 թվի տակ։ Ձեռագիրը գրվել է 1713 թվականին Գրիգոր վարդապետ, Պողոս աբեղա անանուն գրիչների կողմից, Կաֆայում։ Գրված է թղթի վրա, որը ունի 21x15,7սմ չափս։ Ձեռագիրը կազմված է 226 թերթից։ Գրված է միասյուն, երկսյուն, նոտրգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝ 7բ, 95ա, ստացողի՝ 6բ և այլուր, կնիք՝ 2բ (1713 թ․):


== Բովանդակություն ==
Մանունք։
Վասն փորձելոյ զնորեկն ի կրոնաւորութիւն։
Տեղիք քարոզից ի ս․ Գրոց։
Ճառք քարոզք (Գր․ Տաթևացի, Յովհ․ Որոտնեցի, Թէոփիլոս, Զաքարիա կաթողիկոս, Եփրեմ, Ոսկեբերան, անանուն)։
Ի Հարանց վարուց գրոց։
Հարցմունք և պատասխանիք։
Վասն բարւոյ և չարի։


== Ծանոթագրություններ ==
Ուլրիկե Բրանդստորպ

Ուլրիկե Բրանդստորպ (հուլիսի 13, 1995(1995-07-13), Սարպսբորգ, Էստֆոլդ), հայտնի է նաև որպես Ուլրիկե (Ulrikke), նորվեգացի երգչուհի, երգերի հեղինակ և երաժշտական դերասանուհի։ Նա մասնակցել է այնպիսի նորվեգական երգեղողական մրցույթներին, ինչպիսիք են Idol-ը (2013), The Voice-ը (2015) և Stjernekamp-ը (2018)։ 
2019 թվականին նա կատարել է Լիսլի դերը «Երաժշտության ձայնը» մյուզիքլում, ելույթ ունենալով Օսլոյի Folketeateret-ում։
2020 թվականին նա հաղթել է Melodi Grand Prix 2020-ը «Attention» երգով և ներկայացնելու է Նորվեգիան Եվրատեսիլ 2020 երգի մրցույթում, որը տեղի է ունենալու Նիդերլանդների Ռոտերդամ քաղաքում։ Մինչ այդ նա արդեն մասնակցել էր Melodi Grand Prix 2017-ում, որտեղ զբաղեցրել է չորրորդ հորիզոնականը «Places» երգով։


== Սկավառակագրություն ==


=== Սինգլներ ===


== Ծանոթագրություններ ==
Մենասալբաս

Մենասալբաս (իսպ.՝ Menasalbas), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Մոնտես դե Տոլեդո շրջանում։ Տարածքը կազմում է 176 կմ2, բնակչությունը` 3296 մարդ (2010 թվականի տվյլաներով)։ Պրովինցիայի վարչական կենտրոնից գտնվում է 39 կմ հեռավորության վրա։
Քաղաքի հովանավորն է հանդիսանում սուրբ Սեբաստիանը։


== Բնակչություն ==


== Ծանոթագրություններ ==
Բենտ Սկամելսրուդ

Բենտ Անդրե Սկամելսրուդ  (նորվ.՝ Bent André Skammelsrud, մայիսի 18, 1966(1966-05-18), Սարպսբորգ, Նորվեգիա), նորվեգացի ֆուտբոլիստ, հանդես է եկել որպես կիսապաշտպան։ Նորվեգիայի ազգային հավաքականի կազմում մասնակցել է 2000 թվականի Եվրոպայի առաջնությանը։


== Կարիերա ==


=== Ակումբային ===
Բենտ Սկամելսրուդն իր կարիերան սկսել է 1986 թվականին. հանդես է եկել նորվեգական Դրյոբակ/Ֆրոգն ԻԼ ակումբում։ 1990 թվականին տեղափոխվել է շվեդական Մալմյո ակումբ, որտեղ անցկացրել է  մեկ մրցաշրջան/։
Սկամելսրուդն առավել հայտնի է նորվեգական «Ռուսենբորգ» ակումբում իր ելույթներով։ Այդ ակումբի կազմում ֆուտբոլիստն անցկացրել է 272 խաղ և խփել 57 գոլ Նորվեգիայի առաջնությունում։ Սկամելսրուդը այդ ժամանակ նորամուտը նշել է Ռուսենբորգ 1991 թվականին մինչև հետագա մրցաշրջանը   դառել է  հաղթող  Թիփելիգայի։ Նորվեգական «Ռուսենբորգ» ակումբի կազմում Սկամելսրուդը 11 անգամ հաղթել է երկրի առաջնությունում, ինչպես նաև 3 անգամ դարձել է Նորվեգիայի գավաթակիր։ Սկամելսրուդը մի քանի մրցաշրջան եղել է «Ռուսենբորգի» ավագ, 1990-ական թվականների երկրորդ կեսին համարվել է թիմի առաջատար խաղացողներից մեկը ՈՒԵՖԱ Չեմպիոնների Լիգայում։ 1998 թվականին կարճ ժամանակով տեղափոխվել է Լևերկուզենի «Բայեր» ակումբ։ Ավելի ուշ ընտանեկան պատճառներով վերադարձել է Նորվեգիա։ Իր կարիերան ավարտել է 2002 թվականի մրցաշրջանի ավարտից հետո։


=== Հավաքականում ===
1987 թվականից Սկամելսրուդը ելույթ է ունեցել Նորվեգիայի երիտասարդական հավաքականում, որի կազմում խաղադաշտ է դուրս եկել 5 անգամ՝ խփելով 1 գոլ։ Ազգային հավաքականում իր դեբյուտը նշել է 1989 թվականին, երբ մասնակցել է Քուվեյթի հավաքականի հետ ընկերական հանդիպմանը։ Նորվեգիայի հավաքականի կազմում իր առաջին գոլը խփել է Հարավային Կորեայի հավաքականի դեմ խաղում 1990 թվականի փետրվարի 4-ին. այդ խաղը ավարտվել է 3։2 հաշվով հօգուտ Նորվեգիայի։ 2000 թվականին Սկամելսրուդը հավաքականի հետ միասին մասնակցել է Եվրոպայի առաջնությանը։ Այս առաջնությունում նա խաղադաշտ է դուրս եկել 2 անգամ՝ մասնակցելով Իսպանիայի և Հարավսլավիայի հավաքականների դեմ խաղերին։ Նորվեգիայի հավաքականի կազմում իր վերջին խաղը ֆուտբոլիստն անցկացրել է 2000 թվականի սեպտեմբերի 2-ին ընդդեմ Հայաստանի հավաքականի։ Սկամելսրուդը Նորվեգիայի ազգային հավաքականի կազմում անցկացրել է ընդհանուր առմամբ 38 խաղ և խփել 6 գոլ։


== Ձեռքբերումներ ==


=== Թիմային ===
 «Ռուսենբորգ»Նորվեգիայի չեմպիոն - 1992, 1993, 1994, 1995, 1996, 1997, 1998, 1999, 2000, 2001, 2002
Նորվեգիայի գավաթակիր - 1992, 1995, 1999


=== Անհատական ===
Կնիկսենի մրցանակ (լավագույն կիսապաշտպան) - 1997
Կինկենսի մրցանակ Kniksen’s honour award - 2001 (Ռոար Ստրանդի հետ)


== Ելույթների վիճակագրություն ==


== Սկամելսրուդի գոլերը Նորվեգիայի հավաքականում ==


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Վիճակագրությունը home.no Archived 2013-10-14 at the Wayback Machine. կայքում
Իրավահավասարություն

Իրավահավասարություն, քաղաքացիների հավասարությունը պետության, օրենքի և դատարանի առաջ։ Համարվում է ժողովրդավարության էական տարրերից. առաջ է քաշվել հակաավատատիրական հեղափոխությունների շրջանում՝ դասային հարաբերությունների արդիականացման նպատակով։ Իրավահավասարության սկզբունքներն ամրապնդվել են դեկլարացիաներում և սահմանադրություններում։ 18-րդ դարի վերջին, Ֆրանսիական հեղափոխությունը հռչակեց «ազատություն, հավասարություն և եղբայրություն» հեղափոխական լոզունգը։ 


== Ծանոթագրություններ ==
Սուրբ Հովհաննես եկեղեցի (Կողբ)

Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)Սուրբ Հովհաննես եկեղեցի, Հայ առաքելական եկեղեցու կանֆետ Հայաստանի Հանրապետության Տավուշի մարզի Կողբ գյուղում։


== Պատմություն ==
Եկեղեցին կառուցվել է 2011-2014, իսկ օծվել է 2014 թվականի հունիսի 1-ին։ Արարողությանը մասնակցում էր նաև ՀՀ նախագահ Սերժ Սարգսյանը։ Եկեղեցին ծառայում է Նոյեմբերյանի տարածաշրջանի 3 համայնքների՝ Կողբին, Բերդավանին և Նոյեմբերյանին։ Տաճարի ճարտարապետն է Տավուշի մարզի գլխավոր ճարտարապետ Միսակ Մելքումյանը։ Եկեղեցուն կից կառուցվել է հովվատուն։
Սրբանկարների մի մասի հեղինակն է Մայր Աթոռի նկարիչ Անդրանիկ Անտոնյանը, ինչպես նաև եկեղեցում տեղ են գտել Տավուշի մանրանկարչության դպրոցի սաների աշխատանքներից։
Ձևավորվել է եկեղեցուն կից տիկնանց խորհուրդ և երիտասարդաց միություն։


== Ծանոթագրություններ ==
Տոմաշեթի

Տոմաշեթի (վրաց.՝ ტომაშეთი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 124 մարդ։


== Ծանոթագրություններ ==
Շամպուն

Շամպուն, պատրաստման համար հիմնական հումքը կոկոսի բնական յուղի հատուկ վերամշակմամբ ստացված մակերևութաակտիվ նյութերն են։
Թողարկվում են՝

հեղուկ
դոնդողանման
քսուքանման շամպուններ։Տարբերում են բնականոն, չոր և ճարպոտ մազերի համար նախատեսված շամպուններ։


=== Հեղուկ շամպուններ ===
Հեղուկ շամպունները մակերևութաակտիվ նյութերի ջրասպիրտային լուծույթներ են՝ ճարպայնացնող և այլ օգտակար խառնուկներով։


=== Դոնդողանման և քսուքանման շամպուններ ===
Դոնդողանման և քսուքանման շամպունները պատրաստվում են մակերևութաակտիվ նյութերի հիման վրա ճարպայնացնող և կենսաբանորեն ակտիվ նյութերի (բուսական լուծամզուկներ, վիտամիններ, ամինաթթուներ) խառնուկներով։
Երեխաների համար թողարկում են հատուկ շամպուններ, որոնք չեն գրգռում աչքերի լորձաթաղանթը։
Էլինա Բաբկինա

Էլինա Բաբկինա (լատ.՝ Elīna Babkina, ապրիլի 24, 1989(1989-04-24), Ռիգա, Լատվիական ԽՍՀ, ԽՍՀՄ), լատվիացի պրոֆեսիոնալ բասկետբոլիստուհի, խաղարկող, Լատվիայի կանանց բասկետբոլի ազգային հավաքականի անդամ։


== Արտաքին հղումներ ==
Էջը eurobasket.com կայքում (անգլ.)
Էջը ՖԻԲԱ Եվրոպայի պատշոնական կայքում (անգլ.)
Էջը Լատվայի բասկետբոլի ֆեդերացիայի կայքում (լատ.)
Էջը Russiabasket.ru կայքում Archived 2014-07-15 at the Wayback Machine. (ռուս.)
Սերբիայի ժամանակակից արվեստի թանգարան

Սերբիայի ժամանակակից արվեստի թանգարան (սերբ.՝ Музеј савремене умјетности Републике Српске), գեղարվեսատական պատկերասրահ, Սերբիայի ժամանակակից արվեստի հիմնական թանգարանը։ 2004 թվականից գործում է Բոսնիա և Հերցեգովինայի Բանյա Լուկա քաղաքում՝ սերբ հերոսների հրապարակի նախկին երկաթուղային կայարանի շենքում։ Թանգարանը նվիրված է Սերբիայի Հանրապետության 20-21-րդ դարերի մշակութային ժառանգության պահպանմանը։ Իրականացնում է ժամանակակից արվեստի գեղարվեստական ցուցահանդեսների կազմակերպում։


== Պատմություն ==
Թանգարանի ստեղծման համար հիմք է հանդիսացել 1969 թվականի երկրաշարժը, որից վնասվել են Բանյա Լուկայի շինությունների մեծ մասը։ Որոշվել է կազմակերպել արվեստագետների կողմից նվիրաբերած արվեստի գործերի բարեգործական աճուրդ, իսկ հասույթը օգտագործել քաղաքի վերակառուցման համար։ Արշավը բարեհաջող է անցել, աճուրդին մասնակցել են բազմաթիվ ժամանակակից նկարիչներ, արվեստագետներ ոչ միայն Հարավսլավիայից, այլ նաև արտերկրից, և ամբողջ աշխարհից հավաքվել է ավելի քան 600 աշխատանք։
Սակայն վերականգնման աշխատանքներն իրականացվել են ոչ թե աճուրդի արդյունքում, այլև այլ աղբյուրներից։ Հավաքածուն, որպես տուժած քաղաքին արվեստագետների նվիրատվության համերաշխության խորհրդանիշ, պահպանվել է և 1971 թվականին նախկին երկաթուղային կայարանի շենքում բացվել է արվեստի պատկերասրահ։ 2004 թվականին պատկերասրահը վերանվանվել է Սերբիայի Ժամանակակից արվեստի թանգարան։ Հիմնադրման օրից ի վեր թանգարանի մուտքն անվճար է։


== Հավաքածու ==
Թանգարանի հավաքածուն հիմնականում ներառում է 20-րդ դարի երկրորդ կեսի հարավսլավացի հեղինակների աշխատանքներ, ինչպես նաև օտարերկրյա հեղինակների և այլ ժամանակաշրջանների ավելի փոքր ծավալով գործեր։ Հավաքածուում ներկայացված են նկարներ, քանդակներ, գրաֆիկական աշխատանքներ, ինստալյացիաներ, լուսանկարներ, կինետիկ առարկաներ, տեսանյութեր։
Թանգարանի ֆոնդը բաժանվում է երեք մասերի՝

Բոսնիա-հերցոգովյան արվեստ
նախկին Հարավսլավիայի արվեստ
համաշխարհային արվեստԸնդհանուր առկա է ավելի քան 1500 ցուցանմուշ։
Ի լրումն արվեստի ստեղծագործությունների՝ թանգարանի հատուկ բաժնում պահվում են միջոցառումների, գործողությունների, հեղինակների, հիշարժան իրադարձությունների հետ կապված այլ ուսումնաօժանդակ նյութեր։


== Ծանոթագրություններ ==


== Արտաքին հղումներ ==
Радио-телевизија Републике Српске: 41. рођендан Музеја савремене умјетности Републике Српске, 8. 2. 2012. (սերբ.)
Радио-телевизија Републике Српске: Осам година Музеја савремене умјетности Републике Српске, 10. 2. 2012. (սերբ.)
Թատրոն X

Թատրոն X, Հայաստանի մայրաքաղաք Երևանում անցկացվող ամենամյա հանրապետական թատերական փառատոն, որը հիմնադրվել է 2008 թվականին Ազգային թատերական ստեղծագործական միավորման նախաձեռնությամբ ու Հայաստանի Մշակույթի նախարարության աջակցությամբ։
Փառատոնի ձևաչափի համաձայն՝ յուրաքանչյուր ներկայացումից հետո տեղի է ունենում բաց քննարկում, որին կարող են մասնակցել ոլորտի մասնագետները, ուսանողներ, շահագրգիռ կազմակերպություններ և հանդիսատեսը։
Փառատոնի նախագահն է Ազգային թատերական ստեղծագործական միավորման նախագահ Արա Խզմալյանը։


== Հղումներ ==
Ազատություն ռադիոկայան "Մեկնարկում է «Թատրոն X» հերթական փառատոնը"
«Թատրոն-X»-ն այս տարի ներգրավելու է սոցիալական խնդիրներ ունեցող հանդիսատեսին (Տեսանյութ), 2013 թ.
Լոք

Լոք, Լյոք, Լյոքվա լեռ, Լոկ, Լոքի, Լյաքվա լեռ, լեռնագագաթ Հայաստանի Լոռու մարզի և Վրաստանի սահմանագլխին, Վիրահայոց լեռների կենտրոնական մասում, Սարչապետ գյուղից 2 կմ հյուսիս-արևելք։ Բարձրությունը 2140 մ է։
Ամեն տարի մայիսի 26-ին Տաշիրի գյուղերի բնակիչները նշում են, որպես Լոք լեռ ուխտագնացության օր։
Մասնատված լեռնազանգված է, կազմված մնացորդային ոչ բարձր բլուրներից, որոնք իրարից բաժանվում են հովիտներով։ Այստեղ է գտնվում Լոքի լեռնանցքը։


== Ծանոթագրություններ ==
Եկատերինա Ենինա

Եկատերինա Անդրեևնա Ենինա (ռուս.՝ Екатерина Андреевна Енина, մինչև 2014 թվականը՝ Բելովա, մայիսի 10, 1993(1993-05-10), Չելյաբինսկ, Ռուսաստան), ռուս վոլեյբոլիստ,  Ռուսաստանի սպորտի վարպետ։


== Կենսագրություն ==
Եկատերինա Բելովան վոլեյբոլ խաղալ սկսել է Չելյաբինսկի «Յունոստ-Մետար» ՕՀՄՊ մարզադպրոցում։
2010 թվականին սկսել է հանդես գալ «Ավտոդոր-Մետար» ակումբում Ռուսաստանի առաջնությունում։ 2010/2011 թվականներին թիմի կազմում անցկացրել է 11 խաղ, իսկ հաջորդ մրցաշրջանում արդեն խաղացել է մեկնարկային կազմում։
2012/2013 թվականներին խաղացել է «Ա» բարձրագույն լիգայում, որից Չելյաբինսկի թիմը դուրս մնացել 2012 թվականին, բայց 2013/2014 մրցաշրջանից կրկին հանդես է եկել սուպեր լիգայում՝ պայմանագիր կնքելով «Տյումեն-ՏյումԳՈՒ» ակումբի հետ։ 2014 թվականից Ենինա ազգանունով խաղացել է Սարատովի «Պրոտոնում»։ Ռուսաստանի առաջնությունում 2015/2016 մրցաշրջանում զբաղեցրել է 2-րդ տեղը բլոկի արդյունավետության առումով (61 միավոր 20 խաղերում)։ Իսկ ընդհանուր արդյունավետությամբ Ենինան իր ամպլուայի խաղացողների շարքում  դարձել է 3-րդը («Ուրալոչկա-ՆՏՄԿ» կենտրոնական շրջափակողներ Շինեդ Ջեքի և Իրինա Զարյաժկոյից հետո)։
2016 թվականի դեկտեմբերին «Պրոտոնի» կազմում Ենինան դարձել է Ռուսաստանի Գավաթի խաղարկության բրոնզե մեդալակիր։
Իր բազմաթիվ դաջվածքների շնորհիվ Եկատերինան ռուս վոլեյբոլիստների շրջանում ունի ամենաարտասովոր արտաքիններից մեկը։
2017 թվականին Եկատերինան պայմանագիր է կնքել «Ուրալոչկա» ակումբի հետ։
2020 թվականի ամռանը պայմանագիր է կնքել «Դինամո» (Մոսկվա) ակումբի հետ։
Ռուսաստանի օլիմպիական հավաքականին միացել է 2021 թվականին։ Տոկիոյի Օլիմպիական խաղերում Ենինան մասնակցել է 4 հանդիպման, որոնցում վաստակել է 4 միավոր։ Նույն թվականին նա մասնակցել է Եվրոպայի առաջնությանը, որտեղ անցկացրել է 7 խաղ և վաստակել 35 միավոր։


=== Ակումբային կարիերա ===
2010-2013 –  Ավտոդոր Մետար (Չելյաբինսկ)
2013-2014 –  Տյումեն-Տյումենի պետական ​​համալսարան (Տյումեն)
2014-2017 –  «Պրոտոն» (Սարատովի մարզ)
2017-2020 –  «Ուրալոչկա-ՆՏՄԿ» (Սվերդլովսկի մարզ)
2020 թվականից –  «Դինամո» (Մոսկվա)


== Ձեռքբերումներ ==
2021 թվականի Ռուսաստանի առաջնության արծաթե մեդալակիր
Ռուսաստանի առաջնությունների եռակի բրոնզե մեդալակիր – 2018, 2019, 2020
Ռուսաստանի գավաթի խաղարկության արծաթե (2020) և բրոնզե (2016) մրցանակակիր։


== Ծանոթագրություններ ==


== Արտաքին հղումներ ==
Եկատերինա Ենինայի էջը sbvolley.ru կայքում Archived 2016-03-24 at the Wayback Machine.
Վիճակագրությունը volleyservice.ru կայքում
Տյուշկա

Տյուշկա (ուկրաիներեն՝ Тюшка), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Տյուշկա գյուղում բնակվում էր 835 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբել աբեղա

Աբել աբեղա (գրաբար՝ Աբել աբեղայ, 14-րդ դարի վերջ - 15-րդ դարի սկիզբ), հայ հոգևորական, գրիչ։ 1410 թվականին Սարկավագաց վանքում ընդօրինակել է Գրիգոր Տաթևացու «Մատթևոսի ավետարանի մեկնություն» (Մեկնութիւն աւետարանին Մատթէոսի) աշխատությունը։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 18․
«Ցուցակ հայերէն ձեռագրների Թիֆլիզի Ներսիսեան հոգեւոր դպրանոցի». կազմեց Ստեփան Կանայեանց, Թիֆլիզ, 1863, էջ 156.
«Հայաստանի եւ հարակից շրջանների տեղանունների բառարան», Թ.Խ. Հակոբյան, Ստ.Տ. Մելիք-Բախշյան, Հ.Խ. Բարսեղյան։ Երեւանի Համալսարանի Հրատարակչություն, Երեւան, 1998։ Հատոր 4, Ցուցակ 1, Էջ 540.
Նայջելի արկածները

Նայջելի արկածները (անգլ.՝ The Fortunes of Nigel), պատմական վեպ գրված Վալտեր Սքոթի կողմից՝ հրատարակված 1822 թվականին։ Գործողությունները կատարվում են Անգլիայում՝ Հակոբ Ա թագավորի օրոք։
Ժամանակակից քննադատների կողմից նշված կարծիքները տարաբնույթ էին։ Literary Gazette, Blackwood’s Magazine պարբերականները վեպի մասին խոսել են դրական։ Լեդի Հերմիոնին քննադատները որակել են որպես ապօրինի կերպար։ The Examiner և The Gentleman's Magazine պարբերականները գիքն համարել են թույլ՝ նշելով դրա ամբողջականության բացակայությունը։ Բայցևայնպես վաճառքը բավականին հաջող ընթացավ։ Ըստ Վալտեր Սքոթի հրատարակիչ Արչիբալդ Կոնստեբլայի հաղորդման՝ գրքի առաջին 7 հազար օրինակները Լոնդոնում վաճառվել են հենց տպագրության առավոտյան. գնորդները գիրքը կարդում էին հենց փողոցներում։


== Ստեղծման պատմություն ==
Հեղինակը «Ծովահեն» վեպը ավարտելուց հետո՝ 1821 թվականի հոկտեմբերին անմիջապես սկսում է այս գրքի վրա աշխատել։ Գրքի առաջաբանում գրված է.

Առաջին հատորն ավարտել է Սուրբծննդյան տոների նախօրեին։ 1822 թվականի մարտին վեպը գործնականորեն ավարտված էր։


== Ծանոթագրություններ ==


== Արտաքին հղումներ ==
 'The Fortunes of Nigel' Գուտենբերգ նախագծի կայքում
Խանի (քաղաքատիպ ավան, Ներյունգրինսկի ուլուս)

Խանի (ռուս.՝ Хани), քաղաքատիպ ավան Ռուսաստանի, Սախա-Յակուտիայի հանրապետության Ներյունգրինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 969 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոպբուրի (այլ կիրառումներ)

Լոպբուրի

Լոպբուրի, Թայլանդի 77 մարզերից մեկը։
Լոպբուրի, քաղաք Թայլանդի կենտրոնական հատվածում, համարվում է համանուն գավառի վարչական կենտրոն։
Եթեր (այլ կիրառումներ)

Եթեր, կարող է վերաբերել՝

Եթեր - հասկացություն, որով արտահայտել են զգայական ընկալմանը անմատչելի, անկշիռ նյութի մասին պատկերացումները
Եթեր - Հին հունական դիցաբանության մեջ Սկզբնական աստվածություններից մեկն էր
Մոսկվայի պետական իրավաբանական ակադեմիա

Օ.Ե Կուտաֆինի անվան Մոսկվայի պետական իրավաբանական ակադեմիա, ՄՊԻԱ (Московская государственная юридическая академия им. О. Е. Кутафина), բարձր մասնագիտական կրթության պետական հաստատություն (բուհ) Մոսկվայում։ Մտնում է Ռուսաստանի իրավաբանական բուհերի այսպես կոչված «Մեծ եռյակի» մեջ։ Այժմ Արևելյան Եվրոպայի լավագույն իրավաբանական բուհերից մեկն է։
Ակադեմիայի հիմնադրման պատմությունը կապված է 1931 թվականի հետ, երբ Մոսկվայում կազմավորված էին եղել Խորհրդային իրավունքի կենտրոնական հեռակա կուրսերը։ 1933 թվականին կուրսերը անվանափոխել են Խորհրդային իրավունքի կենտրոնական հեռական ինստիտուտի (Центральный заочный институт советского права), որը 1937 թվականին ձևափոխվել է Համախորհրդային իրավաբանական հեռական ինստիտուտի (Всесоюзный юридический заочный институт), 1990-ին՝ Մոսկվայի իրավաբանական ինստիտուտ, իսկ 1993 թվականի հունիսի 15-ին հաստատությունը վերջնականապես ստացել է Մոսկվայի պետական իրավաբանական ակադեմիա անվանումը։


== Արտաքին հղումներ ==
Ակադեմիայի պաշտոնական կայքը
Ուսանողական կայք
Astellas Pharma

Astellas Pharma (ճապ.`アステラス製薬株式会社, հայ.` Աստելաս Ֆարմա), ճապոնական դեղագործական ընկերություն։ Ընկերութունը հիմնադրվել է 2005 թվականի ապրիլի 1-ին։ Ընկերության հետաքրքրության շրջանակներն են՝ ուրոլոգիան, իմունոլոգիան, տրանսպլանտոլոգիան, մաշկաբանությունը և սրտաբանությունը։ Գլխավոր գրասենյակը գտնվում է Տոկիոյում։


== Պատմություն ==
Օսակական Fujisawa Shoten ընկերությունը հիմնադրվել է 1894 թվականին՝ Տոմոկիտի Ֆուդզիսավոյի կողմից։ 2010 թվականի հունիսի 9-ին Astellas ընկերությունը գնել է OSI Pharmaceuticals կազմակերպությանը։


== Ծանոթագրություններ ==


== Արտաքին հղումներ ==
Պաշտոնական կայքը
Լուսավորականություն

Լուսավորականությունը սոցիալական, գաղափարական շարժում է, որը պայքարում է ֆեոդալիզմի, կաթոլիկական եկեղեցու դեմ, բարձրացնում գիտության և գիտելիքի դերը հասարակության մեջ։ Այն սկսվել է տասնյոթերորդ դարում՝ սկիզբ դնելով բանականության հաղթարշավին։ Մի կողմից այն «հանում էր մարդուն անչափահասության վիճակից», բարձրացնում անհատի դերը, իսկ մյուս կողմից, ինչպես նշում է Ադորնոն. «ձգտում էր կործանել առասպելները և երևակայությունը գիտելիքի միջոցով»։ Սակայն, ինչպես իրավացիորեն շարունակում է Հաբերմասը. «Լուսավորականությունը կարելի էր համարել հաջողված, եթե արմատներից հեռանալը դառնար ազատում ( իմա` առասպելից - Ն. Մ.)»։ Այնինչ, ներկայիս համաշխարհային պատմությունը փաստում է, որ մեկ առասպելն իրական դառնալով, սկիզբ է դնում մեկ այլ առասպելի, տեղի է ունենում հեռացում արմատներից և ընդլայնվում է համաշխարհայնացման սահմանները։ Եթե մինչև լուսավորականության շրջանը առասպելը երևակայության ծնունդ էր, ապա լուսավորականությունից սկսած և մինչև այսօր` գիտելիքի։ Ըստ էության, գիտությունների զարգացումը (կենսաբանություն, մեխանիկա, ֆիզիկա) կասկածի է ենթարկում առասպելականը՝ տեղ տալով փաստարկված գիտելիքին, որն անհասկանալին դարձնում է հասկանալի՝ մարդուն ազատելով հեղինակապաշտությունից։ Արդյունքում ձևավորվում է քաղաքացիական գիտակցություն՝ կրոնական ինքնությունից անցում կատարելով քաղաքացիական ինքնությանը։ Անգլիայում լուսավորականության ներկայացուցիչներն են՝ Ջ. Լոկը, Ա. Կոլինզ, Ֆրանսիայում՝ Վոլտեր, Դիդրո, Ռուսո, Մոնտեսքյոն։ Լուսավորականությունը մեզ մոտ սկսվել է շատ ավելի ուշ, տասնութերորդ դարի սկզբին։ Մխիթարյան միաբանությունը լուսավորության տարածման սկզբնավորողներից մեկն է։ Ունենալով կաթոլիկների հովանավորությունը՝ մխիթարյանները հրատարակում էին գրքեր, կատարում ուսումնասիրություններ։ Հրատարակված գրքերից է Հ.Մ. Չամչեանի «Պատմություն հայոց» երեք հատորները, Հ. Ղ. Ինճիճեանի «Հնախոսութիւն հին Հայաստանեայց աշխարհի», «Դարապատում», «Ստորագրութիւն հին Հայաստանեայց»։
(2176) Դոնար

(2176) Դոնար (անգլ.՝ Donar), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,929281 ա. մ., առավելագույնը մոտենում է 2,7719 ա. մ. հեռավորության վրա և հեռանում 3,0866 ա. մ.։ Արեգակի շուրջ մեկ ամբողջական պտույտ է կատարում 1831,22 երկրային օրվա ընթացքում, իր ուղեծրով շարժվելով միջինում 0,19659 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2176) Դոնար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6817) Պեստ

(6817) Պեստ (անգլ.՝ Pest), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 20-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,308337 ա. մ., առավելագույնը մոտենում է 2,1204 ա. մ. հեռավորության վրա և հեռանում 2,4962 ա. մ.։ Արեգակի շուրջ մեկ ամբողջական պտույտ է կատարում 1280,99 երկրային օրվա ընթացքում, իր ուղեծրով շարժվելով միջինում 0,281032 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6817) Պեստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերնևոե (գյուղ, Գլուխովի շրջան)

Չերնևոե (ուկրաիներեն՝ Черневе), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Չերնևոե գյուղում բնակվում էր 409 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վայսենհորն

Վայսենհորն  (գերմ.՝ Weißenhorn), քաղաք Գերմանիայում, Բավարիա երկրամասում։
Ենթարկվում է Շվաբիա վարչական շրջանին։ Մտնում է Նոյ Ուլմ շրջանի կազմի մեջ։ Բնակչությունը կազմում է 13 252 մարդ 2010 թվականի դեկտեմբերի 31-ի տվյալներով։ Տարածքը 53,69 կմ² է։ Պաշտոնական կոդն է՝ 09 7 75 164։
Քաղաքը բաժանվում է 10 քաղաքային շրջանների։


== Նկարներ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Պոսո Կանյադա (քաղաք)

Պոսո Կանյադա (իսպ.՝ Pozo Cañada), քաղաք և մունիցիպալիտետ Իսպանիայում, գտնվում է Ալբասետե պրովինցիայում՝ Կաստիլիա-Լա Մանչա ինքնավար մարզի կազմում։ Մունիցիպալիտետը գտնվում է Մոնտե Իբերիկո Կորրեդոր դը Ալմանսա շրջանում։ Տարածքը կազմում է 117․16 կմ²։ Բնկաչության թիվը 2885 մարդ (ըստ 2010 թվականի տվյալների)։ Պրովինցիայի վարչական կենտրոնից հեռավորությունը 24 կմ է։


== Արտաքին հղումներ ==
պաշտոնական կայք Archived 2019-06-16 at the Wayback Machine.
Ayuntamiento de Pozo Cañada Archived 2019-06-16 at the Wayback Machine.
Biblioteca de Pozo Cañada Archived 2008-03-06 at the Wayback Machine.
Արջաղբյուր

Արջաղբյուր, աղբյուր Հայաստանի Տավուշի մարզի Կենաց լեռների լանջերին, Տավուշ գետի ձախափնյակում, Տավուշ գյուղից 2 կմ արևմուտք։


== Ծանոթագրություններ ==
Անկանոն արբանյակ

Անկանոն արբանյակ (անգլ.՝ irregular), մոլորակի բնական արբանյակ, որի շարժումը տարբերվում է համընդհանուր օրենքներից։ Դա կարող է լինել արբանյակ, որի ուղեծիրը ավելի ձգված է, այլ կերպ ասած, ունի մեծ էքսցենտրիսիտետ, կամ արբանյակ, որը պտտվում է իր ուղեծրով հակադարձ ուղղությամբ, կամ նրա ուղեծրի թեքումը հասարակածային հարթությանը չափազանց մեծ է։
Միհրան Ասքանազյան

Միհրան Պ. Ասքանազյան (1854, Ստամբուլ, Օսմանյան կայսրություն - 1904), հայ հրապարակախոս, խմբագիր։
Ծնվել է Կ. Պոլսում։ Սովորել է տեղի Պերպերյան վարժարանում և պատանեկան հասակից նվիրվել ուսուցչական ասպարեզին։ Պաշտոնավարել է Կ. պոլսի բազմաթիվ վարժարաններում (Պերպերյան, Մեզպուրյան, Կենտրոնական, Արամյան և այլն)։ Եղել է Ռոդոստոյի ազգային վարժարանի տեսուչ։ 1896 թվականին անցել է Եգիպտոս, շարունակել ուսուցչական պաշտոնը մինչև իր մահը։ Մանկավարժական աշխատանքին զուգընթաց զբաղվել է խմբագրությամբ։ 1891 թվականին հրատարակել է «Ծաղիկ մանկանց» շաբաթաթերթը, որից լույս է տեսել 22 համար։ 1903 թվականին Եգիպտոսում տպարան բաց անելով՝ լույս է ընծայել «Պարտեզ» մանկավարժական հանդեսը։ Մեղրամած ծածկանունով աշխատակցել է Եգիպտոսում հրատարակած «Փեթակ» հանդեսին։
Առանձին գրքով լույս է տեսել նրա «Գրագիտության տեսական և գործնական» դասագիրքը, հատոր Ա (առաջին տպագրություն՝ 1884, երկրորդ տպագրություն՝ 1891), հատոր Բ և Գ (1891)։ Կազմել է հոմանիշների մի բառարան, որը մնացել է անավարտ։


== Աղբյուրներ ==
Իզնոսկի

Իզնոսկի (ռուս.՝ Износки), գյուղ Ռուսաստանի, Կալուգայի մարզի Իզնոսկովսկի շրջանի կազմում։
Բնակչությունը 2005 թվականին գրանցված տվյալներով կազմում էր 1891 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանաչուտ

Կանաչուտ,
գյուղ  Հայաստանի Հանրապետության Արարատի մարզի Արտաշատի տարածաշրջանում, Երևան քաղաքից հարավ՝ 25 կմ հեռավորության վրա, Արտաշատ քաղաքից՝ 6 կմ, Ազատ գետի ձախ ափին։ Գյուղի հողային սահմանները կից են Դեղձուտ, Մրգանուշ, Այգեստան, Բերքանուշ, Բուրաստան, Ազատավան, Բաղրամյան, Նշավան գյուղերի հողատարածքներին։ Ծովի մակերևույթից բարձր է 870 մ։


== Պատմություն ==
Կանաչուտ գյուղի տարածքը բնակեցված է եղել դեռևս մ. թ. ա. 3-րդ հազարամյակից։ 1828 թվականի Թուրքմենչայի պայմանագրից հետո իրենց պապերի երկիրն են ներգաղթում հայեր Արևմտյան Հայաստանից, Խոյից, որոնցից 180-ը հաստատվում է «Դոխկուզ» գյուղում (ներկայիս Կանաչուտի տարածքում)։ Գյուղի անվան շուրջ մեկնաբանությունները տարաբնույթ են։ Ասում են՝ «Դոխկուզը» թարգմանաբար նշանակում է «ինը», քանի որ գյուղում եղել են 9 աղաներ և գյուղն ունեցել է 9 ջրաղաց։
Կանաչուտի տարածքում է գտնվում «Կըզլ-կըշլաղ» եկեղեցին (թարգմանաբար՝ «Կարմիր գոտի» կամ «Ոսկե թռչուն»), որը ըստ հնագիտության և ազգագրության ինստիտուտի տվյալների՝ կառուցվել է 12-13-րդ դարերում։ Նրանից պահպանվել է մի փոքր մատուռ, որը ժողովրդի մոտ հայտնի է նաև որպես «Կապույտ հազ» հիվանդության բուժման վայր։
Գյուղում գործում է Սուրբ Գևորգ եկեղեցին, որը կառուցվել է 1838 թվականին, վերանորոգվել 1908 թվականին և գործել մինչև 1937 թվականը։ 2007 թվականին Սուրբ Գևորգ եկեղեցին վերակառուցումից հետո կրկին գործում է։
2009 թվականին լույս է տեսել «Կանաչուտ» պատմական ակնարկը, որը կանաչուտցիներին հիշեցնում է պապերի անցած ուղին։ Նախկինում գյուղում գործել է 8-ամյա դպրոց։ Դպրոցի հիմնադիրը և տնօրենը եղել է Գառնիկ Եփրեմյանը։ 
Այժմ գյուղն ունի միջնակարգ դպրոց, մշակույթի տուն, մանկապարտեզ, բուժամբուլատորիա։


== Բնակչություն ==
Ըստ ՀՀ 2011 թ. մարդահամարի արդյունքների` Կանաչուտի մշտական բնակչությունը կազմել է 1028, առկա բնակչությունը` 998 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի միջնակարգ դպրոց, մշակույթի տուն, մանկապարտեզ, բուժամբուլատորիա։ Բնակչությունն զբաղվում է այգեգործությամբ, անասնապահությամբ և բանջարաբուծությամբ։
Գյուղի անվանի մարդիկ են՝ 

Ալիկ Սարգսյան, ՀՀ ոստիկանության պետ (2008-2011), ոստիկանության գեներալ-լեյտենանտ, ՀՀ նախագահի խորհրդական
Իվան Գրիգորյան, տնտեսագիտական գիտությունների թեկնածու, պրոֆեսոր
Աննա Խաչատրյան, գիտությունների թեկնածու


== Տես նաև ==
Կանաչուտի պատմության և մշակույթի անշարժ հուշարձանների ցանկ


== Ծանոթագրություններ ==

Կանաչուտ Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Կանաչուտ(չաշխատող հղում)